Broj RKP-a: 02151

Matični broj: 3334317

OIB: 46319717480

Pošta i mjesto: 51000 RIJEKA

Ulica i kućni broj: Vukovarska 58

Razina: 11

Šifra djelatnosti: 8542

Razdjel: 080

Šifra grada/opć.: 373

**OBRAZLOŽENJE POSEBNOG DIJELA GODIŠNJEG IZVJEŠTAJA**

**O IZVRŠENJU FINANCIJSKOG PLANA**

**za razdoblje I.-XII.2024.** **god.**

**Obrazloženje programa (aktivnosti / projekata)**

Financijsko poslovanje Tehničkog fakulteta u Rijeci u 2024. godini planiralo se odvijati kroz sljedeće aktivnosti i projekte:

**Aktivnost 621002** – **Redovna djelatnost Sveučilišta u Rijeci**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 621002** | 5.781.637,00 | 7.091.572,00 | 7.097.818,56 | 100,09 |

**– izvor 11** Opći prihodi i primici - financijski plan prikazuje sredstva za plaće, naknade za prijevoz na posao i s posla, materijalna prava zaposlenika, zdravstvene usluge i naknadu za nezapošljavanje osoba s invaliditetom temeljem dobivenih limita za izvor financiranja 11 – opći prihodi i primici prema uputi Sveučilišta u Rijeci. U 2024. god. za ovu aktivnost predviđeno je 7.091.572,00 eura, a izvršenje je 100%. Na dan 31.12.2024. na teret državnog proračuna zaposleno je ukupno 185 osoba za koje se kroz ovu aktivnost isplaćuje plaća, naknada za prijevoz i materijalna prava zaposlenika. Također, podmireni su troškovi za sistematske preglede 60 osoba i novčana naknada poslodavca zbog nezapošljavanja osoba s invaliditetom u iznosu 4.312,00 eur.

**Aktivnost 622122** – **Programsko financiranje javnih visokih učilišta**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 622122** | 406.976,00 | 529.203,00 | 306.812,75 | 57,98 |

**– izvor 11** Opći prihodi i primici - financijski plan prikazuje sredstva za financiranje nastavne djelatnosti, financiranje znanstvene i umjetničke djelatnosti te financiranje različitih znanstvenih potpora istraživanjima temeljem dobivenih limita od Sveučilišta u Rijeci. Programska sredstva Sveučilište u Rijeci uplaćuje temeljem Ugovora o programskom financiranju, a namijenjena su osiguravanju procesa odvijanja nastavnih i znanstvenih aktivnosti. Sredstva programskog financiranja u 2024. god. predviđena su u iznosu od 529.203 eura. Kod programskog financiranja javnih visokih učilišta došlo do manje uplate sredstava za temeljno financiranje materijalnih troškova nastavne djelatnosti nego što je predviđeno limitima Sveučilišta u Rijeci. Prihodima od programskih ugovora financirali su se materijalni rashodi u iznosu 287.719 eura, financijski rashodi u iznosu 2.469 eura te rashodi za nabavu proizvedene dugotrajne imovine u iznosu 16.625 eura.

**Aktivnost 621181 – Pravomoćne sudske presude**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 621181** | 8.579,00 | 5.075,00 | 0,00 | - |

**– izvor 11** Opći prihodi i primici - financijski plan prikazuje sredstva za plaće isplaćenih po pravomoćnim presudama donesenih po tužbama zaposlenika protiv javnih visokih učilišta radi isplate razlike plaće za 2015.-2017. god. U 2024. god. za ovu aktivnost Ministarstvo je nadoknadilo sredstva utrošena u prethodnoj godini.

**Aktivnost 621183– Stipendije i školarine za doktorski studij**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 621183** | 1.041,00 | 2.873,00 | 3.704,96 | 128,96 |

**– izvor 11** Opći prihodi i primici - financijski plan prikazuje sredstva za refundaciju troškova povezanih s izradom, tiskom i opremom doktorske disertacije. U 2024. god. za ovu aktivnost predviđeno je 2.873,00 eura, a izvršenje je bilo nešto veće zbog uplate refundacije od strane Ministarstva znanosti, obrazovanja i mladih.

**Aktivnost 679089 – Redovna djelatnost Sveučilišta u Rijeci – iz evidencijskih prihoda**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 679089** | 1.800.886,00 | 2.064.261,00 | 2.188.823,06 | 106,03 |

**– izvor 31** Vlastiti prihodi i **izvor 43** Prihodi za posebne namjene - financijski plan prikazuje sredstva koja su temeljem Upute Ministarstva financija i Ministarstva znanosti i obrazovanja izuzeta od uplate vlastitih i namjenskih prihoda i primitaka u državni proračun, a obuhvaćaju stručne projekte, tečajeve, cjeloživotne programe, izdavačku djelatnost, iznajmljivanje prostora, sponzorstva i sl. (plan 305.000,00 eur; izvršenje 256.755,16 eur, odnosno 84%), te namjenske prihode kao što su školarine, upisnine, refundacija štete s naslova osiguranja i ostale prihode za posebne namjene (plan 1063.500,00 eur, izvršenje 1.085.267,40 eur, odnosno 102%);

**– izvor 52** Ostale pomoći - financijski plan prikazuje sredstva za projekte Hrvatske zaklade za znanost, sredstva za plaće mladih istraživača Hrvatske zaklade za znanost, sufinanciranje studentskih programa i projekata Studentskog zbora Sveučilišta u Rijeci, sredstva za internacionalizaciju i mobilnost, sredstva za sufinanciranje časopisa, bilateralne projekte, popularizaciju znanosti, sufinanciranje znanstvenih skupova i slične prijenose sredstava između proračunskih korisnika istog proračuna temeljem primljenih obavijesti o prijenosu sredstava 369/639 (HRZZ, MZOM i UNIRi), plan za 584.761,00 eur, izvršenje 799.170,75 eur, odnosno 37% više u odnosu na plan;

**– izvor 61** Donacije - financijski plan prikazuje sredstva dobivena donacijom, planirani rashodi 21.000,00 eur, realizirano 8.592,86 eur (41%);

**– izvor 71** Prihodi od nefinancijske imovine – financijski plan prikazuje sredstva od prodaje stambenih objekata, planirana je potrošnja u iznosu 90.000,00 eur, izvršenje 39.036,89 eura (43%).

Za provođenje ove aktivnosti predviđeno je u 2024. god. ukupno 2.064.261,00 eura, dok je ukupno izvršenje iznosilo 2.188.823,06 eur, 6% više u odnosu na plan.

**K 679128 – Poboljšanje učinkovitosti javnih ulaganja na području istraživanja, razvoja i inovacija – NPOO (C3.2.R3)**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **K 679128** | 0,00 | 0,00 | 44.225,24 | - |

**– izvor 581** Mehanizam za oporavak i otpornost – prikazana su sredstva za projekt Nova generacija višejezgrenih digitalnih sustava NPOO.C3.2.R3-I1.02.0032 Ministarstva znanosti, obrazovanja i mladih.

**Aktivnost 679072 - EU projekti Sveučilišta u Rijeci – iz evidencijskih prihoda**

|  |  |  |  |  |
| --- | --- | --- | --- | --- |
| Šifra aktivnosti | Izvršenje 2023 | Rebalans 2024 | Izvršenje 2024 | Indeks izvršenje/rebalans 2024 |
| **A 679072** | 531.367,00 | 259.779,00 | 389.518,92 | 149,94 |

**– izvor 51** Pomoći EU - financijski plan 2024. prikazuje sredstva pomoći od institucija i tijela EU utrošena za projekte:

**1)** **METRO Interreg** - Maritime Environment-friendly TRanspOrt systems; Projekt ID:10044221; Interreg V A Italy Croatia Cross-border Cooperation Programme 2014-2020. Glavni partner: University of Trieste. Partneri: Tehnički fakultet Rijeka i Pomorski fakultet Rijeka. METRO projekt ima za cilj poboljšati kvalitetu, sigurnost i održivost okoliša u pomorskom prijevozu promovirajući multimodalnost i ekološko-inovativna rješenja za pomorski i obalni prijevoz u programskom području Italije i Hrvatske. Kroz sinergiju između sveučilišta, tvrtki i javnih tijela koja djeluju u području pomorstva i brodogradnje stvoriti će se mreža institucija s različitim stručnim mogućnostima koje pokrivaju sva područja od istraživanja i razvoja na području inženjerstva i tehnologije pomorskih objekata, pogonskih sustava, projekta broda pa sve do koordinacije i planiranja lučkih aktivnosti.

**2)**  **Erasmus+ Sustrainable** - Promoting Sustainability as a Fundamental Driver in Software Development Training and Education; projekt br. 2020-1-PT01-KA203-078646. Glavni partner: Universidade de Coimbra, Coimbra, Portugal (uplaćuje sredstva putem službenog prijavitelja Sveučilišta u Rijeci). Ovaj projekt ima za cilj promicanje obrazovanja sljedeće generacije softverskih inženjera koji će uzeti u obzir održivost u svim aspektima procesa softverskog inženjeringa: SusTrainable znači Obuka za Održivost. Našim budućim softverskim inženjerima želimo pružiti bitne vještine za razvoj softvera koji je ne samo funkcionalno ispravan, već i jednostavan za održavanje i razvoj, koji je izdržljiv, ima mali utjecaj i koristi hardver na energetski najučinkovitiji način.

**3)**  **Erasmus+ BLISS –** Blended Learning Implementation for resilient, accessible and efficient higher education, projekt br. 2021-1-SE01-KA220-HED-000023166; Trajanje: 01.02.2022.-31.01.2025. Glavni cilj projekta je povećati učinkovitost i robusnost visokog obrazovanja te u isto vrijeme pružiti širokodostupno i fleksibilnije iskustvo učenja za studente. Navedeno zahtijeva analizu i primjenu koncepta kombiniranog učenja (engl. Blended Learning); Glavni partner: KTH Stockholm, Sweden (uplaćuje sredstva putem službenog prijavitelja Sveučilišta u Rijeci).

**4)**  **Erasmus+ TSAAI –** Transversal Skills in Applied Artificial Intelligence, projekt br. 2021-1-ES01-KA220-HED-000030125. Cilj projekta je proučiti i analizirati najtraženije profile poslova vezanih uz umjetnu inteligenciju na tržištu, razviti planove edukacija za studente visokog obrazovanja, provesti edukacije na svim partnerskim sveučilištima kroz akademske tečajeve s priznavanjem ostvarenih bodova te stvoriti digitalni akademski portal kao mjesto okupljanja novih tvrtki i studenata. Glavni partner: Universidad de Malaga, Spain (uplaćuje sredstva putem službenog prijavitelja Sveučilišta u Rijeci). Trajanje: 28.02.2022.-27.02.2025.

**5)**  **Horizon** **INNO2MARE** – Strengthening the capacity for excellence of Slovenian and Croatian innovation ecosystems to support the digital and green transitions of maritime regions. Glavni je cilj INNO2MARE projekta jačanje kapaciteta izvrsnosti inovacijskih ekosustava zapadne Slovenije i jadranske Hrvatske nizom zajednički osmišljenih i provedenih akcija koje će podržati digitalnu i zelenu tranziciju pomorstva i povezanih industrija. Trajanje projekta: 01.01.2023.-31.12.2026. Glavni partner: Univerza v Ljubljani, Slovenija.

**6)**  **Erasmus+ AISE** – An artificial intelligent platform to support students by assessing their performance skills through predictive models created from their writing skills; projekt br. 2023-1-EL01-KA220-SCH-000157; Trajanje projekta: 16.12.2023. – 15.12.2026.; Glavni cilj projekta je razvoj inteligentne platforme za evaluaciju uspješnosti i ponašanja srednjoškolaca. Platformu će koristiti obrazovna zajednica za automatizirano ocjenjivanje vještina učenika pomoću algoritama za predikciju. Glavni partner: Diefthinsi Defterovathmias Ekpedefsis Nomou Prevezas, Grčka (uplaćuje sredstva putem službenog prijavitelja Sveučilišta u Rijeci).

**7)**  **Erasmus+ NEST4WB** – New energy competence system and technology for WB energy stability system curriculum reform; projekt br. 101129321; Trajanje projekta: 01.01.2024. - 31.12.2026.; Projekt ima za cilj modernizaciju studijskih programa na visokim učilištima Zapadnog Balkana kroz uvođenje novih kolegija na preddiplomskoj i diplomskoj razini obrazovanja. To će se ostvariti osnivanjem novih ili modernizacijom postojećih studijskih programa te razvojem programa cjeloživotnog učenja i osnivanjem centara za podizanje svijesti o zelenoj tranziciji i digitalizaciji u energetskom sektoru. Glavni partner: Akademija Strukovnih Studija Kosovsko Metohijska Leposavić, Kosovo.

**8)**  **Erasmus+ TAI** – Teaching Artificial Intelligence; projekt br. 2024-1-SI01-KA220-HED-000252673; Trajanje projekta: 01.09.2024. - 31.08.2027.; Projekt se bavi unapređenjem obrazovanja o umjetnoj inteligenciji razvojem pristupačnog i primjenjivog obrazovnog okvira s jasno definiranim ishodima učenja. Cilj je standardizirati znanja studenata različitih visokoškolskih institucija i povezati teoriju s praksom kroz resurse poput baza podataka i Python koda. Ključna komponenta je izrada MOOC tečaja koji nudi fleksibilno i široko dostupno obrazovanje. Glavni partner: Sveučilište u Ljubljani, Slovenija (uplaćuje sredstva putem službenog prijavitelja Sveučilišta u Rijeci).

**9)**  **Erasmus+ TRAINEE** – Advanced MR Training foR HumAn-Centric ProductIon EmpoweriNg Engineering TalEnt; projekt br. 2024-1-MT01-KA220-HED-000246701; Trajanje projekta: 01.11.2024.- 31.10.2027.; Projekt modernizira obrazovanje u visokom školstvu korištenjem tehnologije proširene stvarnosti (MR) radi naprednog učenja, veće dostupnosti, smanjenja troškova i ekološkog otiska te usklađivanja s EU ciljevima održivosti i digitalne inovacije. Cilj je osposobiti radnu snagu za potrebe visokotehnološke industrije. Glavni partner: Sveučilište u Malti, Malta (uplaćuje sredstva putem službenog prijavitelja Sveučilišta u Rijeci).

|  |  |  |  |  |
| --- | --- | --- | --- | --- |
| Izvor financiranja | Šifra aktivnosti | Naziv EU projekta | Rebalans 2024. EUR | Izvršenje 2024. EUR |
| **51** | **A 679072** | METRO Interreg | 45.000,00 | 47.447,00 |
| **51** | **A 679072** | Erasmus+ Sustrainable | 0,00 | 1.035,00 |
| **51** | **A 679072** | Erasmus+ BLISS | 9.700,00 | 2.607,00 |
| **51** | **A 679072** | Erasmus+ TSAAI | 34.405,00 | 18.714,00 |
| **51** | **A 679072** | Horizon INNO2MARE | 54.800,00 | 61.863,00 |
| **51** | **A 679072** | Erasmus+ AISE | 0,00 | 5.959,00 |
| **51** | **A 679072** | Erasmus+ NEST4WB | 0,00 | 9.748,00 |
| **51** | **A 679072** | Erasmus+ TAI | 0,00 | 411,00 |
| **51** | **A 679072** | Erasmus+ TRAINEE | 0,00 | 129,00 |
|  |  | **ukupno** | **143.905,00** | **147.913,00** |

**- izvor 52** Ostale pomoći i darovnice - financijski plan prikazuje utrošena sredstva koja Fakultet ostvaruje prijenosom sredstava između proračunskih korisnika istog proračuna ili prijenosom od proračunskog korisnika drugog proračuna, kao prijavitelj projekta ili partner na projektima:

**1)** **HKO-Dig IT** - Izrada standarda zanimanja i standarda kvalifikacija u djelatnostima računarstva (UP.03.1.1.03.0061), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište u Splitu, Fakultet elektrotehnike, strojarstva i brodogradnje, Split. Svrha projekta je unaprijediti relevantnosti nastavne djelatnosti fakulteta i odjela koji izvode studijske programe iz područja računarstva, putem izrade standarda zanimanja i kvalifikacija za ključna područja računarstva te unaprjeđenja više prediplomskih i diplomskih sveučilišnih studijskih programa iz područja računarstva. Dodatni ciljevi odnose se na unaprjeđenje postupaka izrade, evaluacije i izmjene studijskih programa kroz razvoj odgovarajućih alata te unaprjeđenje propisa sustava kvalitete i jačanje nastavničkih kompetencija visokoobrazovnih djelatnika.

**2)** **HKO-ELE** - Primjena Hrvatskog kvalifikacijskog okvira za sveučilišne studijske programe u području elektrotehnike (UP.03.1.1.03.0030), provedba HKO-a na razini visokog obrazovanja u okviru Operativnog programa Učinkoviti ljudski potencijali 2014.-2020. Glavni partner: Sveučilište Josipa Jurja Strossmayera u Osijeku, Fakultet elektrotehnike, računarstva i informacijskih tehnologija Osijek. Ovaj projekt omogućava izradu revizije struktura postojećih programa u području elektrotehnike i definiranje ishoda učenja koji će biti prilagođeni stalnim i brzim promjenama u sektoru elektrotehnike i ICT-a, kako bismo ujednačili sadržaj i kvalitetu studijskih programa te osigurali njihovu prepoznatljivost na državnoj te europskoj razini. Projektom će se u suradnji s predstavnicima gospodarstvenika i udruga razviti 2 standarda zanimanja, 3 standarda kvalifikacija, definirati ishodi učenja i unaprijediti sadržaj za 14 studijskih programa u području elektrotehnike i ICT-a.

**3)** **DATACROSS** – napredne metode i tehnologije u znanosti o podatcima i kooperativnim sustavima (KK.01.1.1.01.0009), program Konkurentnost i kohezija 2014.-2020. Glavni partner: Sveučilište u Zagrebu, Fakultet elektrotehnike i računarstva, Zagreb. Projekt Znanstvenog centra izvrsnosti za znanost o podatcima i kooperativne sustave (ZCI ACROSS-DataScience) koji se bavi istraživačkim problemima razvoja naprednih metoda i tehnologija analize heterogenih podataka te oblikovanja složenih kooperativnih sustava. Ciljevi projekta su provođenje vrhunskih, graničnih istraživanja u područjima znanosti o podatcima i kooperativnim sustavima, jačanje kapaciteta Znanstvenog centra izvrsnosti u područjima znanosti o podatcima i kooperativnim sustavima, povećanje međunarodne vidljivosti i prepoznatljivosti Znanstvenog centra izvrsnosti za znanost o podatcima i kooperativne sustave, povećanje doprinosa razvoju hrvatskoga gospodarstva i društva u cjelini.

**4)** **KLIMOD** – Računalni model strujanja, poplavljivanja i širenja onečišćenja u rijekama i obalnim morskim područjima (KK.05.1.1.02.0017), operativni program Konkurentnost i kohezija 2014.-2020.; ostvarivat će prijenose sredstava od Ministarstva gospodarstva i održivog razvoja te pomoći od izvanproračunskih korisnika od Fonda za zaštitu okoliša i energetsku učinkovitost. Projektni partneri: Prirodoslovno-matematički fakultet Zagreb–Geološki odsjek, Institut Ruđer Bošković Zagreb, Medicinski fakultet Rijeka, Građevinski fakultet Rijeka. Provedbom projekta provode se primijenjena znanstvena istraživanja i razvija se računalni model za učinkovito modeliranje strujanja i širenja onečišćenja u otvorenim vodotocima i obalnom morskom području, s prihvatom riječnih utoka, bujičnih utoka te industrijskih i kanalizacijskih ispusta u obalno morsko područje, uz istodobni razvoj predikcijskog modela mikrobiološkog onečišćenja baziranog na modelima umjetne inteligencije te integraciju modela širenja onečišćenja mikroplastikom u ukupni model. Računalni model prilagođen je superračunalnom okružju što omogućuje provođenje simulacija visoke rezolucije s ciljem provođenja mjera za ublažavanje posljedica klimatskih promjena na prioritetnim ranjivim i transverzalnim područjima.

**5)** **YUFERING –** YUFE Transforming Research and Innovation through Europe-wide Knowledge Transfer. Razdoblje provedbe projekta: 01.03.2021.-29.02.2024. Uplatitelj sredstava: Sveučilište u Rijeci.

**6)** **EuroCC** - National Competence Centres in the framework of EuroHPC, operativni program Obzor 2020. Glavni partner: SRCE - Sveučilišni računski centar Sveučilišta u Zagrebu.

**7)** **EuroCC2** - National Competence Centres in the framework of EuroHPC 2, operativni program Digital Europe Programme. Glavni partner: SRCE - Sveučilišni računski centar Sveučilišta u Zagrebu.

**8)** **Erasmus+ HiPowerEd** - Digital Empowering Trough HPC Education; (broj: 2020-1-HR01-KA226-HE-094780), ostvarivat će prijenose sredstava od Agencije za mobilnost i programe EU (putem službenog prijavitelja Sveučilišta u Rijeci). Projektni partneri: Technische Universitaet Muenchen, Danmarks tekniske universitet Copenhagen, Universita degli studi di Trieste i Visoko učiliste Algebra Zagreb. Osnovni cilj ovog projekta je promoviranje superračunalne tehnologije, tj. računalstva visokih performanci (HPC) tehnologije, njeno uvođenje u redoviti obrazovni kurikulum i ubrzanje modernizacije i digitalne transformacije obrazovanja, davanje strukture za izvannastavno i cjeloživotno učenje, pomoć u uklanjanju financijskih prepreka i prepreke u znanju, priprema strukture i sredstava za podučavanje mladih u svrhu intenzivnijeg korištenja HPC-a, organizirati europsku mrežu institucija kako bi HPC resurse učinili dostupnima širom Europe, promovirati umrežavanje među institucijama i mladim europskim znanstvenicima i profesionalcima te na kraju predstaviti važnost visokotehnološkog internetskog digitalnog obrazovanja tijekom i nakon krize COVID 19.

**9)** **Erasmus+ WICT** – Introduction of joint short-cycle ICT courses for better employability of students and graduates, ostvarivat će prijenose sredstava od Agencije za mobilnost i programe EU (putem službenog prijavitelja Sveučilišta u Rijeci). Projektni partneri: Ionian University Greece, Univerzitet u Kragujevcu, Serbia, Pazmany Peter Katolikus Egyetem Hungary, Uniwersytet Ekonomiczny w Krakowie Poland. Trajanje: 01.01.2022.-31.12.2024.

**10)** **Erasmus+ Girls go STEM -** Razdoblje provedbe projekta: od 1. rujna 2022. g. do 31. kolovoza 2024. g. Uplatitelj sredstava: Prehrambeno-biotehnološki fakultet Sveučilišta u Zagrebu (uplaćuje sredstva putem službenog prijavitelja Sveučilišta u Rijeci). Projekt se bavi sljedećim sektorskim prioritetima za visoko obrazovanje: povećanje sudjelovanja djevojaka i žena u STEM područjima studija, s naglaskom na inženjerske studije; promicanje sudjelovanja žena u STEM područjima studija; uklanjanje rodnih stereotipa u STEM. Projektnim rezultatima želi se potaknuti sudjelovanje djevojaka i mladih žena u STEM područjima studija, posebno u području inženjerstva i dati doprinos većem broju žena koje diplomiraju STEM predmete na sveučilištima u Europi. S druge strane, cilj je prevladati rodne stereotipe povećanjem rodno osjetljivih i ntegrativnih pristupa nastavi.

**11)** **CRECI -** Cost effective Renewable Energy harvesting in Croatian Islands. Operativni program: EEA AND NORWAY GRANTS 2014-2021 (Jačanje bilateralne suradnje s Norveškom u Zelenoj tranziciji). Uplatitelj sredstava Ministarstvo regionalnog razvoja i fondova EU, Zagreb. Početak i završetak projekta: 01.05.2023. – 30.04.2024. Cilj ovog projekta je izrada studije o učinkovitom korištenju i proizvodnji energije na hrvatskim otocima, uzimajući u obzir njihove specifičnosti zemljišnih i meteoroloških uvjeta (količina vjetra, sunčeve energije, potencijal plime i oseke) s detaljnim smjernicama za povećanje kvalitete života stanovnika.

**12)** **Erasmus+ Everyone** – Exchange of renewable energy harvesting experience in Europe for improving competence of young engineers. Uplatitelj sredstava: Agencija za mobilnost i programe EU (uplaćuje sredstva putem službenog prijavitelja Sveučilišta u Rijeci). Početak i završetak projekta: 01.09.2023. – 28.02.2026. Cilj projekta je uspostava mreže istraživačkih institucija s istom vizijom – pružiti mladima sveobuhvatno i ažurirano znanje o metodama iskorištavanja obnovljivih izvora energije, temeljenima na međunarodnom iskustvu. Prioritet je podrška realizaciji mobilnosti studenata i suradnji s industrijom tijekom studija, s ciljem povećanja kompetencija mladih inženjera za rad u sektoru obnovljivih izvora energije u Europi.

**13) Erasmus+ SMAIle –** Scenarios and MOOCs for AI Literacy in Education, Uplatitelj sredstava: Osnovna Škola Pantovčak Zagreb, Početak i završetak projekta: 01.09.2024. – 31.01.2027., Cilj projekta je pripremiti učenike za budućnost poticanjem AI pismenosti u osnovnim i srednjim školama, istovremeno osnažujući nastavnike znanjem i alatima za odgovornu i učinkovitu primjenu umjetne inteligencije (AI) u učionici.

**14**) **BrainClock NPOO.C3-2.R3-I1.04** – Razvoj personaliziranih testova za određivanje biološke dobi mozga i rano otkrivanje demencije. Operativni program: Nacionalni plan oporavka i otpornosti. Uplatitelj sredstava: Sveučilište u Zagrebu - Medicinski fakultet. Početak i završetak projekta: 01.01.2024. – 30.06.2026., Cilj projekta je razvoj testova temeljenih na glikanskoj analizi stanica koji kvantificiraju biološku dob mozga te prepoznaju rane znakove patološkog starenja. Uspostava testa koji mjeri biološku dob živčanog tkiva i otkriće biomarkera demencije će značajno poboljšati dijagnostiku i liječenje bolesti mozga.

|  |  |  |  |  |
| --- | --- | --- | --- | --- |
| Izvor financiranja | Šifra aktivnosti | Naziv EU projekta | Rebalans 2024. EUR | Izvršenje 2024. EUR |
| **52** | **A 679072** | HKO DigIT | 10.000,00 | 9.593,00 |
| **52** | **A 679072** | HKO ELE | 20.000,00 | 11.119,00 |
| **52** | **A 679072** | DATACROSS | 12.500,00 | 15.932,00 |
| **52** | **A 679072** | KLIMOD | 20.000,00 | 10.496,00 |
| **52** | **A 679072** | YUFERING | 12.453,00 | 0,00 |
| **52** | **A 679072** | EuroCC | 0,00 | 12.241,00 |
| **52** | **A 679072** | EuroCC**2** | 10.630,00 | 4.627,00 |
| **52** | **A 679072** | Erasmus+ HiPowerEd | 0,00 | 36.657,00 |
| **52** | **A 679072** | Erasmus+ WICT | 0,00 | 14.092,00 |
| **52** | **A 679072** | Erasmus+ Girls go STEM | 8.291,00 | 7.759,00 |
| **52** | **A 679072** | CRECI | 0,00 | 45.621,00 |
| **52** | **A 679072** | Erasmus+ Everyone | 0,00 | 14.367,00 |
| **52** | **A 679072** | Erasmus+ SMAIle | 0,00 | 1.256,00 |
| **52** | **A 679072** | BrainClock NPOO.C3.2.R3-I1.04 | 0,00 | 16.186,00 |
|  |  | **ukupno** | **93.874,00** | **199.946,00** |

**– izvor 61** Donacije - financijski plan prikazuje utrošena sredstva koja Fakultet ostvaruje prijenosom od subjekata izvan općeg proračuna (od trgovačkih društava ili udruga), kao partner na projektima:

**1)** **IRI-2 Razvoj ekoloških proizvodnih procesa i novih proizvoda visoke kvalitete aktivnostima istraživanja i razvoja**; KK.01.2.1.02.0039; operativni program Konkurentnost i kohezija 2014.-2020. Glavni partner: Feroplast d.o.o. Buje. Ovaj projekt provodi Feroplast d.o.o. u partnerstvu sa Sveučilištem u Rijeci – Tehnički fakultet. Svrha projekta je povećati konkurentnost proizvodnje u Republici Hrvatskoj primjenom naprednih tehnologija, aktivnostima istraživanja i razvoja i uspostavom visokih standarda ekološke prihvatljivosti proizvodnje. Predmet projekta jest istraživanje koje će rezultirati spoznajama kojim će biti moguće značajno unaprijediti proizvodni proces kako bi se ostvarili ciljevi usmjereni na ekološku prihvatljivost proizvodnje: produljenje životnog vijeka proizvoda, smanjenje potrošnje energije i emisije CO₂, smanjenje potrošnje vode u proizvodnom procesu, smanjenje količine otpadnih voda razvojem nove proizvodne tehnologije.

**2)** **IRI-2 ABsistemDCiCloud**; KK.01.2.1.02.0179; operativni program Konkurentnost i kohezija 2014.-2020. Glavni partner: Alarm Automatika d.o.o. Rijeka. Cilj projekta je razvoj softvera za centralizaciju i integraciju tehničke zaštite koji će omogućavati nadzor i upravljanje svim integriranim sustavima putem jedinstvenog sučelja. Sustav će se najčešće ugrađivati u veće i kompleksnije objekte trgovinskog, financijskog, industrijskog, hotelskog i poslovnog sektora. Provedbom predviđenih aktivnosti kreirat će se inovativni, višenamjenski i višefunkcionalni proizvod koji će osim tehničke zaštite objekta (video nadzor, protuprovalna zaštita, vatrodojavni alarm itd.), pružati i druge funkcionalnosti iz područja povećanja energetske učinkovitosti objekata.

**3)** **IRI-2 Adria Smart Room**; KK.01.2.1.02.0303; operativni program Konkurentnost i kohezija 2014.-2020. (KK.01.2.1.02.0303); glavni partner: Adria Electronic d.o.o. Rijeka. Primarni cilj projekta je razviti inovativni sustav koji će štedjeti energiju i omogućavati detaljnu procjenu i informiranje o anomalijama koje se mogu dogoditi. Industrijskim i eksperimentalnim istraživanjem inovativnih rješenja pametnih soba postiže se efikasnije upravljanja rekuperatorom, detekcija međusobnog utjecaja klimatiziranih zona i optimalno upravljanje klimatizacijom, korištenje ekspertnog sustava koji omogućava pravovremene prijedloge za optimalno upravljanje klimatizacijom, poboljšanje upravljanja rasvjetom te upravljanje vršnom snagom trošila na način da algoritam pronalazi načina za uštedu energije bez utjecaja na goste.

**4)** **STEM(AJMO!)**; UP.04.2.1.10.0068 Uplatitelj sredstava: Sveučilište u Rijeci. Uplatitelj sredstava: Centar tehničke kulture Rijeka (uplaćuje sredstva putem službenog prijavitelja Sveučilišta u Rijeci). Operativni program: Učinkoviti ljudski potencijali 2014.-2020.; Projekt STEM(AJMO!) ojačat će kapacitete 7 uključenih organizacija civilnog društva iz 7 hrvatskih županija u svrhu provedbe aktivnosti popularizacije STEM-a među djecom, mladima i građanima. Partneri će uz pomoć znanstvene zajednice osmisliti 20 tema za 100 višednevnih radionica i 10 tema za 60 jednodnevnih događanja koje će pilotirat na 3.000 djece i mladih. Organizirati će i STEM piknik namijenjen popularizaciji STEM-a među građanima sa šireg riječkog područja, izgradit STEM park i STEM laboratoriji koji će ostati kao trajni postavi usmjereni na popularizaciju STEM-a.

**5)** **BEYOND, ITHR0200543;** operativni program: Interreg Italija-Hrvatska 2021 – 2027; Glavni partner: IRENA d.o.o. Labin.Cilj projekta je transformirati pučinske vjetroelektrane (OWF) u Jadranu u katalizatore održivog razvoja u različitim sektorima plave ekonomije, a ne samo u proizvođače energije. Uz korištenje morskih resursa za postavljanje vjetroelektrana na određenim žarišnim točkama Jadrana, projekt nastoji analizirati i identificirati optimalne mikrolokacije za instalaciju OWF-a, kako bi se iskoristio potencijal obnovljive energije i potaknula zelena tranzicija u Italiji i Hrvatskoj.

**6) SPIN HEYGUEST ISLAND, IP.1.1.03.0038;** operativni program: Integrirani teritorijalni program 2021. – 2027. Glavni partner: INTIS d.o.o. Zagreb. Cilj projekta je razvoj inovativnog proizvoda pod nazivom HEYGUEST ISLAND, samoodrživi prodajni otok koji pripada niši dodane vrijednosti SmartTech rješenja za pametne gradove i pametne otoke. Predmetnim projektom razvit će se platforma koja predstavlja holistički pristup s ciljem unaprjeđenja ponude turističkih objekata i lokacija uz minimalizaciju utjecaja na okoliš, a platforma se sastoji od hardverskog dijela koji predstavlja prodajni otok s unificiranim odjeljcima za samoposlužne aparate i softverskog dijela koji uključuje aplikacijsku podršku za upravljanje logističkim procesima otoka.

|  |  |  |  |  |
| --- | --- | --- | --- | --- |
| Izvor financiranja | Šifra aktivnosti | Naziv EU projekta | Rebalans 2024. EUR | Izvršenje 2024. EUR |
| **61** | **A 679072** | IRI-2 ABsistemDCiCloud | 10.000,00 | 8.443,00 |
| **61** | **A 679072** | IRI-2 Razvoj ekol. proizv. proc. | 0,00 | 862,00 |
| **61** | **A 679072** | IRI-2 Adria Smart Room | 12.000,00 | 9.857,00 |
| **61** | **A 679072** | STEM(AJMO!) | 0,00 | 2.420,00 |
| **61** | **A 679072** | BEYOND Interreg | 0,00 | 19.831,00 |
| **61** | **A 679072** | SPIN HEYGUEST ISLAND | 0,00 | 247,00 |
|  |  | **ukupno** | **22.000,00** | **41.660,00** |

**Ciljevi provedbe programa u 2024. godini i pokazatelji uspješnosti kojima se mjeri ostvarenje tih ciljeva**

Fakultet, sukladno odredbama Senata, prati ciljeve definirane u Strategiji razvoja Sveučilišta u Rijeci za 2021.-2025. god. i u Strategiji razvoja Tehničkog fakulteta Sveučilišta u Rijeci za 2021.-2025. god.

Skladno strategiji Sveučilišta u Rijeci kao i obveznim pokazateljima rezultata za visoka učilišta definirani su ključni pokazatelji uspjeha koji služe za provjeru i praćenje napretka Tehničkog fakulteta u Rijeci.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Ostvarena vrijednost za 2024. |
| *Omjer nastavnika i studenata* | *Ukupni FTE nastavnika (zaposlenici u nastavnim i znanstveno-nastavnim zvanjima) naspram broja studenata upisanih na sve studije (sve razine)* | *Omjer* | *1:19,7* | *Kadrovska služba / Služba studentske evidencije* | *1:18* | *1:14,42* |
| *Broj objavljenih znanstvenih radova po znanstveniku* | *Povećanje broja objavljenih radova (prema Scopus i WoS bazi, odvojeno), podijeljen s FTE znanstvenika.* | *Omjer znanstv. radova po znanstve-niku* | *1,098* | *Dekanat* | *1,13* | *Scopus 1,43*  *WoS 1,06* |
| *Broj formalnih suradnji s gospodarskim subjektima te ustanovama iz kulture i obrazovanja\** | *Ugovorena suradnja s gospodarskim subjektima studija (trajanje studija + 1).* | *Broj sklopljenih gospo-darskih ugovora* | *80* | *Dekanat* | *90* | *93* |

\*Pokazatelj se odnosi na broj suradnji javnog visokog učilišta s partnerima iz sektora gospodarstva te iz kulture i obrazovanja. Suradnje koje se ubrajaju u ostvarenje pokazatelja uključuju barem jednog zaposlenika s javnog visokog učilišta i barem jednog predstavnika iz sektora gospodarstva ili kulture i obrazovanja. Pojam suradnja može se, na primjer, odnositi na zajedničku publikaciju, stažiranje, ugovoreni novi zajednički istraživačko-razvojni projekt te druge formalne sporazume i ugovore, memorandume o razumijevanju i druge oblike znanstvene suradnje koji uključuju javno visoko učilište ili njegove zaposlenike.

U Rijeci, 26. ožujka 2025. Odgovorna osoba:

DEKAN

M.P. Prof. dr. sc. Lado Kranjčević \_\_\_\_\_\_\_\_\_\_\_\_\_\_\_\_\_\_\_\_\_\_\_\_